
«Домбыра» үйірмесінің 2025–2026 оқу жылындағы жылдық есебі

                                                                                 Жетекшісі:Камалов Б.Х.
Домбыра үйірмесі 2025–2026 оқу жылы барысында бекітілген жоспарға сәйкес жүйелі түрде жұмыс жүргізді. Үйірменің негізгі мақсаты – оқушылардың ұлттық өнерге деген қызығушылығын арттыру, қазақ халқының күй өнерін насихаттау, домбырада орындау шеберлігін жетілдіру, эстетикалық талғамын қалыптастыру және шығармашылық қабілеттерін дамыту.

Үйірмеде екі топ жұмыс жасады. Бірінші топта 10 оқушы, екінші топта 10 оқушы қамтылды. Сабақ барысында оқушылар домбыраның құрылысымен танысып, дұрыс отыру және аспапты ұстау ережелерін меңгерді. Сонымен қатар оң және сол қол қойылымы, қағыс түрлері, нотамен жұмыс жасау, халық күйлері мен әндерін орындау дағдыларын жетілдірді. Жыл бойы оқушылардың орындаушылық шеберлігі артып, ұлттық музыкаға деген сүйіспеншілігі қалыптасты.

Өткізілген іс-шаралар
Желтоқсан айында Тәуелсіздік күніне орай «Тәуелсіз елдің күмбірлі күйі» атты музыкалық кеш ұйымдастырылды. Іс-шара барысында үйірме мүшелері патриоттық рухтағы күйлерді орындап, көрермендерге мерекелік көңіл күй сыйлады.

Наурыз айында ұлттық құндылықтарды дәріптеу мақсатында «Наурыз – думан, күй – шашу» атты мерекелік концерт өткізілді. Концертте оқушылар қазақтың халық күйлерін орындап, ұлттық өнерді насихаттады. Сонымен қатар домбыраның шығу тарихы мен қазақ күйшілері туралы танымдық мәліметтер ұсынылды.

Мамыр айында мектеп үйірмелерінің есеп беру іс-шарасы  аясында бастауыш сынып оқушылары арасында «Қанатты домбыра» атты шығармашылық кеш ұйымдастырылды. Үйірме мүшелері өз өнерлерін көрсетіп, жас көрермендерді ұлттық аспапта ойнауға қызықтырды.

Байқаулар мен жетістіктер
Жыл бойы үйірме мүшелері мектепішілік, қалалық деңгейдегі түрлі мәдени іс-шаралар мен байқауларға белсенді қатысты.

Қалалық деңгейде «Қанатты домбыра» жас орындаушылар байқауында Сералы Әли ІI орынға ие болды. [image: image5.jpg]



Қорытынды

2025–2026 оқу жылында домбыра үйірмесі өз жұмысын нәтижелі атқарды. Үйірме мүшелері домбырада орындау шеберліктерін жетілдіріп қана қоймай, ұлттық өнерге деген құрмет пен қызығушылықтарын арттырды. Түрлі деңгейдегі іс-шаралар мен байқауларға қатысу арқылы шығармашылық тәжірибе жинақтап, сахна мәдениетін қалыптастырды.

Келесі оқу жылында үйірме жұмысын одан әрі жетілдіру, репертуар қорын кеңейту, оқушыларды облыстық және республикалық байқауларға дайындау, ұлттық өнерді насихаттау бағытындағы жұмыстарды жалғастыру жоспарлануда.

[image: image6] 
